Euler Hermes в България

България е част от регион Северна Европа на Euler Hermes, който включва 14 страни: Белгия, Чехия, Дания, Финландия, Унгария, Люксембург, Холандия, Норвегия, Полша, Румъния, Русия, Словакия, Швеция и Обединеното Кралство.
С повече от 100 години опит и широка мрежа от 6 000 експерти в над 50 страни, ЕH предлага вече и на българските фирми финансови услуги, свързани със застраховането на търговски кредитен риск.
Полиците за застраховане на търговски кредитен риск са предназначени за компании, които търгуват на отложено плащане, без значение от техния размер, сектор или държава.

Euler Hermes извършва финансов и кредитен риск анализ на компанията, на която застрахованата компания продава и определя максимален кредитен лимит, който може да застрахова. По този начин, кредиторът (застрахованата компания) може да защити търговския кредит, който е отпуснал на своя клиент (платеца), срещу застрахователна премия. В случай на неплащане от страна на платеца, кредиторът получава застрахованото търговско вземане от Euler Hermes, като същевременно предоставя на Euler Hermes по-нататъшното право за събиране на дълга от платеца. Размерът на кредитния лимит е изчислен на база няколко фактора, включително държавен риск, пазарна информация, икономически секторни анализи, история на плащане и др. При стандартните условия, Euler Hermes покрива 85-90% от стойността на съответния търговски кредит. Застрахователната премия се изчислява на база процент от прогнозираните продажби, които ще бъдат направени на отложено плащане и може да варира между 0.2% и 1%.

При интерес  може да се свържете с новооткрития клон в София 1000, пл.Позитано 2, Пърформ Бизнес Център или на тел.02 8901410-14 г-н Марек Винарски – Управител на ЕН България, e-mail: marek.winarski@eulerhermes.com
